বাইহাটা চাৰিআলিৰ এক নিৰ্মাণ স্থলীত ৰহস্যজনক অৱস্থাত তিনিজন যুৱকৰ মৃতদেহ উদ্ধাৰৰ ঘটনাই চাঞ্চল্যৰ সৃষ্টি কৰিছে।
বাতৰি অনুসৰি, তিনজনৰ মৃতদেহৰ উপৰি আন এজন যুৱকক সংকটজনক অৱস্থাত উদ্ধাৰ কৰা হৈছে।
মৃত যুৱককেইজনক বাবুল হুছেইন, মুজাফৰ হুছেইন আৰু ৰাতুল আলী বুলি চিনাক্ত কৰা হৈছে। সংকটজনক অৱস্থাত উদ্ধাৰ হোৱা আনজন যুৱক ছফিকুল আলী বুলি জানিব পৰা গৈছে।
এই আটাইকেইজন যুৱকৰ ঘৰ ৰঙিয়াত আৰু তেওঁলোক জলসিঞ্চন বিভাগৰ এটা নিৰ্মাণস্থীত চুক্তিবদ্ধ দৈনিক হাজিৰাৰ শ্ৰমিক হিচাপে নিয়োজিত আছিল।
স্থানীয় লোকে আৰক্ষীক ঘটনাৰ বিষয়ে জনোৱাৰ পাছত ঘটনাস্থলীত উপস্থিত হৈ আৰক্ষীয়ে তিনিজনক ইতিমধ্যে মৃত্যু ঘটা অৱস্থাত উদ্ধাৰ কৰাৰ লগতে জীৱন-মৃত্যুৰ সৈতে যুঁজি থকা চতুৰ্থজন শ্ৰমিকক হাস্পাতালত ভৰ্তি কৰায়।
সূত্ৰসমূহৰ মতে, এতিয়াও মৃত্যুৰ কাৰণ নিশ্চিত কৰিব পৰা নাই আৰু মৰণোত্তৰ পৰীক্ষাৰ বাবে অপেক্ষা কৰা হৈছে।
স্থানীয় লোকে জানিবলৈ দিয়ে যে ঘটনা অত্যন্ত ৰহস্যজনক হৈ ধৰা দিছে কিয়নো প্ৰায় ২০দিন পূৰ্বে নিৰ্মাণস্থলীলৈ অহা যুৱক চাৰিজনৰ দেহত কোনো আঘাতৰ চিন বা ঘটনাটো হত্যা বুলি ভবাৰ বাবে তেনে কোনো ইংগিত ধৰা পৰা নাই।
সমগ্ৰ ঘটনাটো সন্দৰ্ভত আৰক্ষীয়ে ইতিমধ্য তদন্ত প্ৰক্ৰিয়া আৰম্ভ কৰিছে।
এই ৰেগিঙৰ বাবে কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
